།ཐེག་པ་ཆེན་པོ་དབུ་མ་རྣམ་པར་ངེས་པའི་བང་མཛོད་ལས་འབྲས་བུ་དབུ་
མ་སྐུ་གཉིས་ཟུང་འཇུག་བཤད་པའི་ལེའུ་བཅུ་གཅིག་པ་དང་
བརྗོད་བྲལ་གྱི་དབུ་མ་བཤད་པའི་ཕན་ཡོན་བསྟན་པའི་
ལེའུ་བཅུ་གཉིས་བཞུགས་སོ། །
༄༅། །གང་ཞལ་མཐོང་བའི་མོད་ལ་དབང་པོས་ཀྱང་། །ཞབས་རྡུལ་གཙུག་གི་གནས་སུ་ལེན་
བྱེད་ཅིང་། །བྱམས་པའི་ཕྱག་གིས་འགྲོ་ཀུན་གོང་ནས་གོང་། །འདྲེན་མཛད་སྟོན་པ་དེ་ལ་ཕྱག་
བགྱིའོ། །གཉིས་སྣང་འཁྲུལ་པའི་རླབས་ཕྲེང་བགྲང་ཡས་ཀྱིས། །ཟབ་ཡངས་མཁྱེན་པའི་རྒྱ་
མཚོར་མཚོན་མི་ནུས། །གཉིས་མེད་ཡེ་ཤེས་དོན་དམ་འབའ་ཞིག་ལ། །རྣམ་རོལ་འབྲས་བུའི་
དབུ་མ་འདིར་བཤད་བྱ། །ཅེས་མཆོད་པར་བརྗོད་ཅིང་རྩོམ་པར་དམ་བཅའ་བ་སྔོན་དུ་བཏང་
ནས།
གསུམ་པ་འབྲས་བུ་དབུ་མ་སྐུ་གཉིས་ཟུང་འཇུག་བཤད་པར་བྱ་བ་ལ་གསུམ་སྟེ། རྟེན་
སྐུའི་རྣམ་པར་གཞག་པ། བརྟེན་པ་ཡེ་ཤེས་ཀྱི་རྣམ་པར་གཞག་པ། མཛད་པ་ཕྲིན་ལས་ཀྱི་རྣམ་
པར་གཞག་པའོ། །
དང་པོ་ལ། རྗེ་བཙུན་བྱམས་པའི་གཞུང་འགྲེལ་ལས་ཇི་ལྟར་གསུངས་པའི་ཚུལ་དང་།
འཇུག་པ་རྩ་འགྲེལ་གྱི་དགོངས་པ་དཔྱིས་ཕྱིན་པར་བཤད་པའོ། །
དང་པོ་ལ་གསུམ་སྟེ། ཐེག་པ་ཆེན་པོ་རྒྱུད་བླ་མ་ལས་ཇི་ལྟར་གསུངས་པའི་ཚུལ། མདོ་
སྡེ་རྒྱན་ལས་ཇི་ལྟར་གསུངས་པའི་ཚུལ། མངོན་པར་རྟོགས་པའི་རྒྱན་རྩ་འགྲེལ་གྱི་དགོངས་པ་
བཤད་པའོ། །དང་པོ་ལ་གཞིའི་གནས་སྐབས་སུ་བདེན་པ་གཉིས་ཐོས་བསམ་གྱིས་གཏན་ལ་
481

ལྔ་རིག་དཔེ་ཚོགས་ལས།
༼བ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཕབ། ལམ་གྱི་སྐབས་སུ་ཐབས་ཤེས་གཉིས་ཟུང་འཇུག་དུ་ཉམས་སུ་བླངས་པ་ལས། འབྲས་
བུའི་དུས་སུ་སྐུ་གཉིས་ཟུང་དུ་འཇུག་པར་འགྱུར་བ་ཡིན་ཏེ། ཇི་སྐད་དུ་ཆུ་མཚོ་སོགས་བཞིན་
འདོད་ཆགས་སོགས། །གློ་བུར་ཉོན་མོངས་དག་པ་ནི། །མདོར་ན་མི་རྟོག་ཡེ་ཤེས་ཀྱི། །འབྲས་
བུ་ཡིན་པར་རབ་ཏུ་བརྗོད། །རྣམ་པ་ཀུན་གྱི་མཆོག་ལྡན་པའི། །སངས་རྒྱས་སྐུ་ནི་ངེས་ཐོབ་པ། །
དེ་ནི་རྗེས་ལ་ཐོབ་པ་ཡི། །ཡེ་ཤེས་འབྲས་བུ་ཡིན་པར་བསྟན། །ཞེས་གསུངས་སོ། །དེའི་དོན་
ཡང་མཉམ་བཞག་ཏུ་རྣམ་པར་མི་རྟོག་པའི་ཡེ་ཤེས་བསྒོམས་པས། འབྲས་བུའི་དུས་སུ་གློ་བུར་གྱི་
སྒྲིབ་པ་གཉིས་ལས་གྲོལ་བའི་ཡེ་ཤེས་ཀྱི་སྐུ་དང༌། རྗེས་ཐོབ་ཏུ་དག་པ་འཇིག་རྟེན་པའི་རང་
བཞིན་ཅན་གྱི་ལམ་ཉམས་སུ་བླངས་པས། འབྲས་བུའི་དུས་སུ་རྣམ་པ་ཀུན་གྱི་མཆོག་དང་ལྡན་
པའི་སངས་རྒྱས་ཀྱི་སྐུ་མངོན་དུ་བྱེད་པའི་དོན་ནོ། །དེ་ཡང་འབྲས་བུ་སངས་རྒྱས་ཀྱི་སྐུ་ནི་གཉིས་
སུ་འདུས་ཏེ། རང་དོན་གྱི་སྐུ་དང་། གཞན་དོན་གྱི་སྐུ་ཞེས་དང་། དོན་དམ་པའི་སྐུ་དང་། ཀུན་
རྫོབ་ཀྱི་སྐུ་ཞེས་དང༌། ཆོས་ཀྱི་སྐུ་དང༌། རྣམ་པར་གྲོལ་བའི་སྐུ་ཞེས་དང༌། བྲལ་བའི་སྐུ་དང༌།
རྣམ་སྨིན་གྱི་སྐུ་ཞེས་དང་། ཆོས་ཀྱི་སྐུ་དང་། གཟུགས་ཀྱི་སྐུ་ཞེས་བྱ་བའི་སྡེ་ཚན་རྣམ་པ་གཉིས་
སོ། །དེ་ཡང་ཞིབ་མོར་བཤད་ན། སངས་རྒྱས་ཀྱི་གཟུགས་ཀྱི་སྐུའི་ཟླས་ཕྱེ་བའི་ཆོས་ཀྱི་སྐུ་ནི།
སངས་རྒྱས་ཀྱི་སྐུ་དངོས་དང་། དོན་དམ་པའི་བདེན་པ་ཡིན་ལ། གཅིག་ཤོས་ནི་སངས་རྒྱས་ཀྱི་
སྐུ་རྗེས་མཐུན་པ་དང༌། ཀུན་རྫོབ་ཀྱི་བདེན་པར་བཞག་གོ །དེའི་ཤེས་བྱེད་ལ། ལུང་དང་
རིགས་པ་གཉིས་ལས། དང་པོ་ནི། ཇི་སྐད་དུ། རང་དོན་གཞན་དོན་དོན་དམ་སྐུ་དང་ནི། །
དེ་ལ་བརྟེན་པ་ཀུན་རྫོབ་སྐུ་ཉིད་དེ། །བྲལ་དང་རྣམ་པར་སྨིན་པའི་འབྲས་བུ་ནི། །ཡོན་ཏན་དབྱེ་
བ་དྲུག་བཅུ་བཞི་འདི་དག །བདག་ཉིད་ཀྱི་ནི་འབྱོར་བའི་གནས། །དམ་པའི་དོན་གྱི་སྐུ་ཡིན་ཏེ། །
དྲང་སྲོང་རྣམས་ཀྱི་བརྡ་ཡི་སྐུ། །ཕ་རོལ་ཕུན་སུམ་ཚོགས་པའི་གནས། །དང་པོའི་སྐུ་ནི་སྟོབ
སོགས། །བྲལ་བའི་ཡོན་ཏན་རྣམས་དང་ལྡན། །གཉིས་པ་སྐྱེས་བུ་ཆེན་པོའི་མཚན། །རྣམ་སྨིན་
ཡོན་ཏན་དག་དང་ལྡན། །ཞེས་སོ། །གཉིས་པ་ནི། སངས་རྒྱས་ཀྱི་ཆོས་ཀྱི་སྐུ་ནི། དོན་དམ་
པའི་བདེན་པ་ཁོ་ན་ཡིན་ཏེ། དེ་སངས་རྒྱས་ཀྱི་སས་བསྡུས་པའི་ཕྱིར་དང་། །ས་དེ་བསྡུས་ཀྱི་ཀུན་
རྫོབ་ཀྱི་བདེན་པ་མེད་པའི་ཕྱིར། དེའི་ཤེས་བྱེད་ཀྱང་དེར་དེ་ཡོད་ན་སངས་རྒྱས་ཀྱི་ཆོས་སྐུ་མངོན་
482

ཐེག་ཆེན་དབུ་མ་རྣམ་ངེས་བང་མཛོད་ལས་འབྲས་བུ་དམུ་མ་སྐུ་གཉིས་ཟུང་འཇུག་ལེའུ་བཅུ་གཅིག་པ་དབུ་མའི་ཕན་ཡོན་བསྟན་པའི་ལེའུ་བཅུ་གཉིས་པ།
སུམ་དུ་རྟོགས་པའི་བློ་ཀུན་རྫོབ་པ་ཡོད་པར་འགྱུར་བའམ། དེ་སངས་རྒྱས་ཀྱི་ཡེ་ཤེས་ཁོ་ནའི་
མངོན་སུམ་གྱི་སྤྱོད་ཡུལ་མ་ཡིན་པར་ཐལ་བ་གང་རུང་ལས་མ་འདས་སོ། །སངས་རྒྱས་ཀྱི་
གཟུགས་སྐུ་མཚན་ཉིད་པ་ནི་ཀུན་རྫོབ་ཀྱི་བདེན་པ་ཁོ་ནར་ངེས་ཏེ། དེ་སངས་རྒྱས་ཀྱི་སས་མ་
བསྡུས་པའི་ཕྱིར་དང་། གདུལ་བྱ་གཞན་སྣང་ཁོ་ནས་བསྡུས་པའི་ཕྱིར། དོན་དེ་ངེས་པར་བྱ་བ་ལ་
གཉིས་ཏེ། དེ་དེས་མ་བསྡུས་པའི་ཤེས་བྱེད་དང་། ཅིག་ཤོས་ཀྱིས་བསྡུས་པའི་ཤེས་བྱེད་དོ། །
དང་པོ་ནི། བོད་ཕྱི་མ་དག་གཟུགས་སྐུ་གཉིས་ཀྱི་མཚན་དང་དཔེ་བྱད་རྣམས་ཀྱང་སངས་རྒྱས་ཀྱི་
སས་བསྡུས་པ་ཁོ་ནར་འདོད་པ་དེ་དག་གི་ལྟར་ན། སངས་རྒྱས་ཀྱི་སས་བསྡུས་པའི་བེམས་པོའི་
ཆོས་ཡོད་པར་ཐལ་བའམ། སེམས་ཅན་གྱི་མིག་ཤེས་ལ་མཚན་དང་དཔེ་བྱད་ཀྱི་རྣམ་པར་སྣང་བ་
དེ། བེམས་པོའི་ཆོས་མ་ཡིན་པར་ཐལ་བ་གང་རུང་ལས་མ་འདས་སོ། །དང་པོ་འདོད་མི་ནུས་ཏེ།
སངས་རྒྱས་ཀྱི་སའི་ཆོས་ཇི་སྙེད་པ་རྡུལ་ཕྲ་རབ་ཀྱི་ཆོས་ཉིད་ལས་འདས་པའི་ཚུལ་མདོ་རྒྱུད་དག་ཏུ་
ལན་གཅིག་མ་ཡིན་པར་གསུངས་པ་དང་འགལ་བའི་ཕྱིར། ཐལ་བ་གཉིས་པ་ལ་འདོད་པའམ།
ཁྱབ་པ་མ་ངེས་ན། སེམས་ཅན་གྱི་མིག་ཤེས་ལ་སྣང་བ་དེ་སེམས་ཅན་དེ་ཉིད་ཀྱི་ཤེས་རྒྱུད་ཀྱིས་
བསྡུས་པར་འགྱུར་ཏེ། ཁ་དོག་གི་གཟུགས་ནི་མ་ཡིན་ལ། སེམས་ཅན་གྱི་མིག་ཤེས་ལ་སྣང་བའི་
ཕྱིར་རོ། །དེ་ཡང་ངག་དོན་བསྡུས་ན། ཐུབ་པའི་སེན་མོ་ཟངས་ཀྱི་མདོག་ལྟ་བུ། སེམས་ཅན་གྱི་
མིག་ཤེས་ལ་སྣང་བ་དེའི་ཚེ། སྣང་ཆ་དེ་ནི་གཟུང་རྣམ་ཡིན་པས་མིག་ཤེས་དེ་ཉིད་ཀྱིས་བསྡུས་ལ།
དེར་
སྣང་བ་དེ་ལས་མ་གཏོགས་པའི་རྣམ་པ་དེ་གཏོད་བྱེད་ཀྱི་རྒྱུ་ཞིག་ཡོད་ན། དེ་བེམས་པོའམ་ཤེས་
པ་གང་ཡིན། སངས་རྒྱས་སམ་སེམས་ཅན་གང་གིས་བསྡུས་ཞེས་བརྟགས་པས་ཤེས་པ་ཡིན་ནོ། །
གཉིས་པ་དེས་བསྡུས་པའི་ཤེས་བྱེད་ནི། སེམས་ཅན་གྱི་དབང་པོ་དྲུག་གི་སྤྱོད་ཡུལ་དུ་སྣང་བའི
སངས་རྒྱས་ཀྱི་གཟུགས་ཀྱི་སྐུ་ནི། སེམས་ཅན་དེ་ཉིད་ཀྱི་ཤེས་རྒྱུད་ཀྱིས་བསྡུས་པ་ཡིན་ཏེ།
སྣང་ཙམ་གྱི་གཟུང་རྣམ་དེ་ནི་དེས་བསྡུས། རྣམ་པ་གཏོད་བྱེད་ཀྱི་རྒྱུར་གྱུར་པའི་ཡེ་ཤེས་ཀྱི་སྐུ་
ཞིག་ཡོད་པ་དེ་ནི་གཟུགས་ཀྱི་སྐུ་མ་ཡིན། དེ་གཏོད་བྱེད་ཀྱི་རྒྱུར་གྱུར་པའི་བེམས་པོ་ཞིག་ཡོད་ན་
ནི། མཚན་དང་དཔེ་བྱད་ཀྱི་སྣང་ཚུལ་བེམས་པོར་སྣང་བ་ལྟར། གནས་ཚུལ་ཡང་བེམས་པོར་
གནས་པར་ཐལ་ལོ། །མདོར་ན་དབང་ཤེས་ལ་རྣམ་པ་གཏོད་བྱེད་ཀྱི་བེམས་པོ་ཁས་ལེན་པ་འདི་
483

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼བ༽
ནི། དབུ་སེམས་ཀྱི་གྲུབ་པའི་མཐའ་ལ་མེད་དོ། །
ཞེས་མདོར་བསྟན་ནས། དེ་ཉིད་རྒྱས་པར་འཆད་པ་ལ་གསུམ་སྟེ། མིང་གི་རྣམ་གྲངས་དེ་དག་གི་
ཁྱད་པར་ཞིབ་མོར་ཕྱེ་བ། སྐུ་སོ་སོའི་ངོ་བོ་ངོས་བཟུང་བ། མཚན་ཉིད་པ་ཡིན་མ་ཡིན་གྱི་རྣམ་
གཞག་རྒྱས་པར་འཆད་པའོ། །དང་པོ་ནི། གཞན་དོན་གྱི་སྐུ་ཡིན་པ་ལ་ཀུན་རྫོབ་ཀྱི་སྐུ་ཡིན་པས་
མ་ཁྱབ་སྟེ། ཇི་སྐད་དུ། ཕྱི་མ་གསུམ་གྱིས་གཞན་དོན་ཡིན། །ཞེས་མཁྱེན་རྩེ་ནུས་པ་གསུམ་པོ་
གཞན་དོན་གྱི་ཆ་ནས་བཤད་པའི་ཕྱིར། དེ་ལྟར་ན་དོན་དམ་པ་ཆོས་ཀྱི་སྐུ་གཅིག་པུ་ལ་རང་དོན་
གྱི་སྐུ་དང་། གཞན་དོན་གྱི་སྐུ་གཉིས་སུ་འབྱེད་དགོས་པ་ཡིན་ཏེ། སྤྱིར་གཞན་དོན་གྱི་སྐུ་ལ་སྣང་
ཚུལ་དང་གནས་ཚུལ་གཉིས་ལས། སྣང་ཚུལ་ནི་གཟུགས་ཀྱི་སྐུ་དང༌། གནས་ཚུལ་ནི་ཆོས་ཀྱི་
སྐུའི་ངོ་བོར་གནས་པའི་ཕྱིར་རོ། །རང་དོན་གྱི་སྐུ་ནི། གནས་ཚུལ་ཁོ་ན་ལ་བཞག་པ་ཡིན་ཏེ།
དེ་ལ་གཉིས་སུ་ཕྱེ་བ་ལ་རྒྱུ་མཚན་དང་དགོས་པ་མེད་པའི་ཕྱིར་རོ། །ཡང་ལོངས་སྤྱོད་རྫོགས་པའི་
སྐུ་དང་། སྤྲུལ་པའི་སྐུ་གཉིས་ལ་ཡང་གཟུགས་ཀྱི་སྐུས་ཁྱབ་པ་མ་ཡིན་ཏེ། དེ་གཉིས་ལ་ཡང་
སྣང་ཚུལ་དང་གནས་ཚུལ་གཉིས་སུ་ཕྱེ་ནས། སྣང་ཚུལ་གྱི་སྐུ་ལ་གཟུགས་ཀྱི་སྐུར་འཇོག་པའི་
ཕྱིར་དང༌། གནས་ཚུལ་ནི། རྒྱུད་བླ་མར། ཆོས་ཀྱི་སྐུའི་ངོ་བོར་བཞུགས་པའི་ཟབ་མོ་སྟོང་པ་
ཉིད་སྟོན་པའི་གསུང་རབ་དང་། རྒྱ་ཆེ་བ་ཐབས་ཀྱི་ཆ་སྟོན་པའི་གསུང་རབ་གཉིས་ལ་འཆད་ལ།
མདོ་སྡེ་རྒྱན་དུ། མེ་ལོང་ལྟ་བུའི་ཡེ་ཤེས་དང་། བྱ་བ་གྲུབ་པའི་ཡེ་ཤེས་གཉིས་ལ་བཤད་པས་སོ། །
དེ་བཞིན་དུ་མཚན་དང་དཔེ་བྱད་ལ་ཡང་སྣང་ཚུལ་དང་།
དང་པོ་ནི། དབྱིབས་དང་ཁ་དོག་གི་རྣམ་པ་ཅན་དང་། གཉིས་པ་ནི། ཆོས་ཀྱི་སྐུའི་ཡེ་ཤེས་ཀྱི་
ངོ་བོར་གནས་སོ། །དེ་སྐད་དུ་ཡང་། མངོན་པ་ཀུན་ལས་བཏུས་ལས། མཚན་དང་དཔེ་བྱད་
བཟང་པོ་རྣམས་གང་ཞེ་ན། བསམ་གཏན་ལ་བརྟེན་ནས། མཚན་དང་དཔེ་བྱད་བཟང་པོས་
བརྒྱན་པའི་སྐུ་ཀུན་ཏུ་སྟོན་པར་ཡང་དག་པར་དབང་འབྱོར་བའི་ཏིང་ངེ་འཛིན་དང་། ཤེས་རབ་
གནས་ཚུལ་གྱི་དབྱེ་བས་གཉིས་ཏེ།
གང་ཡིན་པ་དང་། དེ་དག་དང་མཚུངས་པར་ལྡན་པའི་སེམས་དང་སེམས་ལས་བྱུང་བ་གང་ཡིན་
པ་དང་། དེ་ལས་བྱུང་བའི་རྣམ་པར་སྨིན་པའོ། །ཞེས་གསུངས་སོ། །ཡང་ཇི་སྐད་དུ། ངོ་བོ་
ཉིད་ལོངས་རྫོགས་བཅས་དང་། །དེ་བཞིན་གཞན་པ་སྤྲུལ་པ་ནི། །ཆོས་སྐུ། ཞེས་ལོངས་སྤྲུལ་
484

ཐེག་ཆེན་དབུ་མ་རྣམ་ངེས་བང་མཛོད་ལས་འབྲས་བུ་དམུ་མ་སྐུ་གཉིས་ཟུང་འཇུག་ལེའུ་བཅུ་གཅིག་པ་དབུ་མའི་ཕན་ཡོན་བསྟན་པའི་ལེའུ་བཅུ་གཉིས་པ།
གཉིས་ཆོས་སྐུར་བཤད་པ་དེ་ཡང་། གནས་ཚུལ་གྱི་ལོངས་སྤྲུལ་གཉིས་ཀྱི་དབང་དུ་བྱས་པ་ཡིན་
གྱི། སྣང་ཚུལ་གྱི་དབང་དུ་བྱས་པ་མ་ཡིན་ཏེ། ཀུན་རྫོབ་པའི་སྐུ་དང་གཟུགས་ཀྱི་སྐུ་ལ་ཆོས་སྐུ་
ཞེས་བྱ་བའི་སྒྲ་སྦྱོར་བ་མི་མཛེས་པའི་ཕྱིར། ཡང་ཇི་སྐད་དུ། མདོར་ན་ཡེ་ཤེས་གཉིས་པོ་ཡི།
ལས་སུ་འདི་ནི་ཤེས་བྱ་སྟེ། །གྲོལ་བའི་སྐུ་ནི་རྫོགས་པ་དང་། །ཆོས་ཀྱི་སྐུ་ནི་སྦྱོང་བའོ། །རྣམ་
གྲོལ་ཆོས་ཀྱི་སྐུ་དག་ནི། །རྣམ་གཉིས་རྣམ་གཅིག་ཤེས་བྱས་ཏེ། །ཞེས་གཟུགས་སྐུ་གཉིས་རྣམ་
གྲོལ་གྱི་སྐུར་བཤད་པ་དེ་ཡང༌། གནས་ཚུལ་གྱི་ལོངས་སྤྲུལ་གཉིས་ལ་འཆད་དགོས་པ་ཡིན་ཏེ།
དེར་གྲོལ་བའི་སྐུ་ཞེས་པ་སྤངས་པའི་ཆ་ནས་འཆད་དགོས་པ་ཡིན་པའི་ཕྱིར། དེ་སྐད་དུ་ཡང༌།
སྒྲིབ་པ་གཉིས་དང་བྲལ་བ་ཡི། །རྒྱུ་ནི་ཡེ་ཤེས་གཉིས་ཡིན་ཏེ། །ཞེས་དང་། གྲོལ་བའི་སྐུ་
གཉིས་ཀྱི་ཡོན་ཏན་འཆད་པ་ན། ཇི་ལྟར་རྒྱུ་མིན་ནམ་མཁའ་ནི། །གཟུགས་མཐོང་བ་དང་སྒྲ་དང་
དྲི། །རོ་དང་རེག་དང་ཆོས་རྣམས་ནི། །ཐོས་ལ་སོགས་པའི་རྒྱུ་ཡིན་ལྟར། །དེ་བཞིན་སྐུ་གཉིས་
སྒྲིབ་མེད་པའི། །སྦྱོར་བས་བསྟན་པའི་དབང་དོན་ལ། །ཟག་པ་མེད་པའི་ཡོན་ཏན་དག །སྐྱེ་བ་
ཡི་ནི་རྒྱུ་ཡིན་ནོ། །ཞེས་རྩ་བར་སྐུ་གཉིས་པོ་ནམ་མཁའ་དང་འདྲ་བར་བཤད་ལ། འགྲེལ་བར་ཇི་སྐད་
དུ། སངས་རྒྱས་ནམ་མཁའི་མཚན་ཉིད་དོ། །ཞེས་བཤད་པ་དེ་ནི་དེ་བཞིན་གཤེགས་པ་རྣམས་
ཀྱི་མ་འདྲེས་པའི་དོན་དམ་པའི་མཚན་ཉིད་ལ་དགོངས་ཏེ། གསུངས་པ་ཡིན་ཏེ། ཞེས་བཤད་
པས་
ས་སོ། །ཡང་སངས་རྒྱས་ཀྱི་ཀུན་རྫོབ་པའི་སྐུ་ཡིན་ན་སངས་རྒྱས་ཀྱི་གཟུགས་ཀྱི་སྐུ་ཡིན་དགོས་
ཀྱང་ཆོས་ཀྱི་སྐུ་ནི་མ་ཡིན་དགོས་ཏེ། དེ་ཡིན་ན་བློ་ཀུན་རྫོབ་པའི་ཡུལ་དུ་སྣང་བའི་སྐུ་ཡིན་དགོས་
ལ། བློ་ཀུན་རྫོབ་པ་ལ་ཆོས་སྐུའི་གཟུགས་བརྙན་ཙམ་སྣང་ཡང་ཆོས་སྐུ་དངོས་མི་སྣང་བའི་ཕྱིར་
རོ། །བློ་ཀུན་རྫོབ་པ་ཡིན་ན། དོན་དམ་པའི་བདེན་པ་མཐོང་བ་ལ་སྒྲིབ་བྱེད་ཀྱི་བློ་ཡིན་དགོས་
པའི་ཕྱིར། ཇི་སྐད་དུ། གཏི་མུག་རང་བཞིན་སྒྲིབ་ཕྱིར་ཀུན་རྫོབ་སྟེ། །ཞེས་གསུངས་པའི་ཕྱིར་
དང་། ཀུན་རྫོབ་པའི་སྐུར་འཇོག་པ་ནི་གདུལ་བྱ་གཞན་སྣང་ལ་སྣང་ཚུལ་གྱི་སྐུ་ཁོ་ནའི་དབང་དུ་
བྱས་པའི་ཕྱིར་རོ། །
གཉིས་པ་ནི། རང་དོན་གྱི་སྐུ་དང་དོན་དམ་པའི་སྐུ་དང་། ཆོས་ཀྱི་སྐུ་དང་། དེ་བཞིན་
གཤེགས་པ་དང་། མི་གནས་པའི་མྱ་ངན་ལས་འདས་པ་དང་། དེ་བཞིན་གཤེགས་པའི་སྙིང་པོ་
485

ལྔ་རིག་དཔེ་ཚོགས་ལས།
༼བ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དང་། ཐར་པ་ཞེས་བྱ་བ་མིང་གི་རྣམ་གྲངས་སོ། །ཆོས་ཀྱི་སྐུ་དེ་ལ་ཡང་ལྡོག་པས་ཕྱེ་ན་སྤངས་པ་
དང་། ཡེ་ཤེས་ཀྱི་ཆ་དང་། ནུས་པ་དང་། ཐུགས་རྗེའི་ཆའོ། །དང་པོ་གཉིས་ལ། རང་དོན་
གྱི་སྐུ་དང་ཕྱི་མ་གཉིས་ལ་གཞན་དོན་གྱི་སྐུ་ཞེས་བྱའོ། །ཡེ་ཤེས་ལ་ཡང་གཉིས་ཏེ། དྲི་མ་དང་
བྲལ་ཙམ་གྱི་གསལ་ཆ་ལ་གནས་གྱུར་པའི་ཡེ་ཤེས་ཞེས་བྱ་བའི་མིང་བཏགས་པ་དང་། ཤེས་བྱ་ཇི་ལྟ་
བ་དང་ཇི་སྙེད་པ་མཁྱེན་པའི་ཡེ་ཤེས་ལ་མཁྱེན་པ་ཞེས་བྱ་བའི་མིང་གིས་བཏགས་པ་གཉིས་སོ། །
དེ་ལྟ་བུའི་མཁྱེན་བརྩེ་ནུས་པ་གསུམ་པོ་དེ།
གཙོ་བོར་གདུལ་བྱ་གཞན་སྣང་ལ་གཟུགས་སྐུ་
གཉིས་ཀྱི་སྣང་བ་འཆར་པའི་རྒྱུ་ཡིན་པའི་ཕྱིར་གཞན་དོན་གྱི་སྐུ་ཞེས་བྱ་ལ། དེ་ཡང་གཞན་དོན་
གྱི་སྐུ་ནི་མཚན་ཉིད་པ་ཡིན་ལ། གཟུགས་ཀྱི་སྐུ་ནི་བཏགས་པ་བ་ཡིན་ནོ། །དེ་ལྟར་ཆོས་ཀྱི་སྐུ་
ཉག་ཅིག་ལ་སྐུ་གསུམ་ཀ་དབྱེར་མེད་དུ་ཚང་དགོས་པ་ཡིན་ཏེ། གཞན་དུ་ན་ཆད་པའི་མྱང་འདས་
སུ་ཧ་ཅང་ཐལ་བའི་ཕྱིར་དང་། དམན་པའི་ལྷག་མེད་ཀྱི་མྱང་འདས་དང་ཁྱད་པར་མེད་པར་ཐལ་
བའི་ཕྱིར་དང༌། ཚོགས་གཉིས་རྫོགས་པ་དོན་མེད་པར་ཐལ་བའི་ཕྱིར། དེ་ལྟར་སྐུ་གསུམ་པོ་ངོ་
བོ་དབྱེར་མེད་དུ་ཚང་བའི་ཆོས་ཀྱི་སྐུ་གཅིག་པོ་འདི་ཉིད། སྐྱབས་གསུམ་གྱི